**Dragi moji mladi novinarji!**

Neverjetno, kako čas hitro mineva, pred nami je nov delovni teden. Mlajši učenci so z današnjim dnem ponovno sedli v šolske klopi, mi pa nadaljujejo s poukom na daljavo.

Ker vem, da ta čas potekajo ocenjevanja pri različnih predmetih in imate veliko obveznosti, vas želim pri našem predmetu ta teden malce razbremeniti.

Vaša naloga je, da s pomočjo spleta ali kakšnega drugega vira poiščete nekaj dobrih šal, ki so nastale v času **korona obdobja**. Šale zberite in jih uredite v wordovem dokumentu.

Če boste imeli težave pri iskanju »korona šal«, lahko dodate tudi kakšne druge (pomembno je le, da so primerne za objavo na spletni strani šole).

Mislim, da nam bo vsem skupaj koristilo malo smeha.

Se že veselim vaših prispevkov, ki mi jih pošljite do **srede, 20. maja.**

Želim vam uspešno delo, bodite ustvarjalni in **zabavni.**

Vaša učiteljica Breda